als_Latn dik_Latn sag_Latn
Qindra ushtarë turqë kanë kaluar në natën prej të shtunës në të dielën kufirin dhe kanë hyrë në territorin e kontrolluar ngas Shteti Islamik në Siri, për të evakuuar rreth 40 ushtarë turq, të cilët po ruanin varrezën e Sulejman Shahut, gjyshit të themeluesit të Perandorisë Osmane.
Turqia në mbrëmjen mes të shtunës dhe të dielës ka organizuar një aksion të madh ushtarak brenda territorit të Sirisë dhe pa luftime ka evakuuar 40 ushtarë, të cilët po ruanin një varrezë osmane në zonën, e cila është nën kontrollin e Shtetit Islamik, ka njoftuar Kryeministri i Turqisë, Ahmet Davutogllu.
Aksioni është ndërmarrë për shkak të përkeqësimit të situatës përreth kësaj enklave turke, e cila shtrihet në disa qindra metra katror dhe në të cilën gjendet varri i Sulejman Shahut, gjyshit të Osmanit të Parë, themeluesit të Perandorisë Osmane, hapësirë kjo në territorin e Sirisë nën sovranitetin e Turqisë.
Davutogllu tha se në këtë aksion kanë marrë pjesë mbi 500 ushtarë, të mbështetur nga 40 tanke dhe automjete tjera të blinduara.
Kryeministri shtoi se aksioni është ndërmarrë dhe ka përfunduar pa incidente.
Turqia ka tashmë ca kohë që është mobilizuar në rajonin përreth varrezës, për shkak të rrezikut që ky objekt të sulmohet.
als_Latn als_Latn als_Latn als_Latn als_Latn als_Latn